URRUZUNO URRESTI (EH Bildu, 2015-10-15):
Arratsalde on guztioi.
Enegarrenez, ETBz eta betiko kontuetaz arituko gara. Hedabide publikoa den heinean, gorde behar dituen printzipio eta baloreetaz. Eta egia esan, badu EITBk horretarako beharra. Horretarako eta gehiagotarako ere.
Eta hemen ere, aurretiaz hitza hartu dutenek hala onartuta, uste dut denok bat egiten dugula ETBk bizi duen egoera kezkagarriaz. ETBk momentu honetan bera izaten ari da berrien iturri eta berri kezkagarrien iturri izaten ari da.
Gure aburuz, hausnarketa sakona behar du EITBk...
....eta berri kezkagarrien iturri izaten ari da. Gure aburuz hausnarketa sakona behar du EITBk eta uste dugu, hemen agertu den bezala eta gizartean gero eta ahots gehiago altxatzen ari direnez, uste dugu ez garela hori pentsatzen dugun bakarrak.
Egoera kezkagarria dago, baina badago ere beste faktore bat eta uste dugu egoera kezkagarri horretaz baliatu nahi duenik ere badagoela EITBz oraindik zauri handiagoa egiteko. EITB bezalako tresna batetaz sinesten ez dutenak edo beharrezkoa ikusten ez dutenak herri honen garapenerako, herri honen emantzipaziorako tresna beharrezkoa den heinean.
Guk EITB beharrezkoa ikusten dugu herri honek egin behar duen bidean, tresna ezinbestekoa delako, beraz ez gara sartuko bai ala bai, kosta ala kosta EITBz zauria egitera.
Eraikitzailean, modu propositiboan jarri behar garela uste dugu, eta horregatik nolabait harrigarria egiten zaigu gaur hona ekarri den ekimen hau. Zergatik? Guztiok, esan bezala bat egiten dugu egoera kezkagarriaz, baina ez dago proposamen bat bera ere, lau alderdien zuzenketetan, ez dago zuzenketa bat bera ere neurri bat jasotzen duenik egoera horri erantzuteko eta egoera hori hobetzeko.
Zein da gaurko ekimen zergatia? Ba, hemen esan den bezala irailaren 16an ETB2an programa bat emititu zen ordezkari politiko batzuekin eta Maneiro jauna gonbidatua ez zegoenez, ba momentu honetan horretaz ari gara hitz egiten. Maneiro jaunak programa bat nahi du beretzat eta ba beno, izango du gaurko erdibidekoaren ostean badirudi, ez?
Baina kontua hori da. Nolabait euskal jendartean Maneirok eta bere alderdiak duten gero eta leku txikiagoa eta ahulagoa nolabait handitzen joateko edo, Maneirok leku bat nahi du telebistan eta beno, horretaz ari gara hitz egiten. Eta guk ez diogu Maneirok parte hartu behar ez duenik halako debateetan, ez dugu hori esaten, eta zentzu horretan uste dugu gehiegitxoa dela esatea ere zeintzuk parte hartu behar duten, eta zenbatero parte hartu behar duten.
Ondo dago gogoraraztea EITBk herri honen errealitate politikoa anitzaren isla jaso behar duela, baina hortik plenorako gaia ateratzea uste dugu, beste zerbait ez esatearren, gehiegitxo dela.
Zuzenketak. Partidu Popularra bide beretik planteatzen du UPyDren bide beretik inolako ekarpenik ez. Alderdi Sozialistak debateak egin behar direla esateaz gain, Alderdi Sozialistak esaten du gaiak ere zeintzuk izan behar diren. Klaro, herritarrei gehien interesatzen zaizkienak.
Nik uste dut Alderdi Sozialistak oraindik orain herritarren nahiak eta interesak eta beraien alderdiaren nahiak eta interesak nahastu egiten dituztela, baina bueno, enmienda batean jasotzen ditu. Esaten du debateak egin behar dira, nortzuk egon behar diren debateetan, eta haratago doa eta esaten du gaiak ere zeintzuk izan behar diren.
Gu ez gara horretan, ez gara horretan sartuko. Borondate oneko adierazpenak jasotzen dira, baina beste behin ere adierazpen hutsetan geratuko diren adierazpenak izango dira. Ez dago neurri bat, ez dago ekarpen bat, esan bezala, EITBk behar duen horretarako.
Soilik Euskal Herria Bilduren emendakinean jasotzen da neurri bat, bat bakarra egia esan, baina nolabait beste zuzenketetan eta hasierako ekimenean jasotzen den errealitate horri ere erantzuten diona, ze esaten dena da EITB hedabide publikoa den heinean profesionaltasuna, objetibotasuna, neutraltasuna, eta halako printzipioak zaindu behar dituela. Orduan nolabait, denok ados gaude nonbait ez dituela betetzen momentu honetan, orduan hori jarraiki egiten dugu ekarpen bat, eta ekarpena da albistegiei begirakoa da, albistegiei begirakoa da. Albistegietan eta inoiz esan izan dugu ere eta uste dugu puntu honek horretarako parada ere ematen duela, albistegiak nola eratzen dira? Edo informazioaren ekoizpena nola egiten da EITBn?
Albistegietarako erredaktore buruak, albistegi buruak eta editoreak parte hartzen dute. Guzti horiek atzamarrez aukeratutako jendea da. Postu guzti horiek atzamarrez aukeratzen dira eta bertako langileek ere askotan esan izan dutenez eta askotan salatu izan dutenez, uste dugu hori nolabait bukatu egin behar dela.
Proposatzen duguna da gure ekarpenean informazioaren ekoizpen eta trataera zehazteko ardura duten postuak, alegia orain esan ditudanak, meritu profesionalaren arabera ebaluatu daitezkeen hautaketa prozesuen bidez bete daitezela.
Uste dugulako halako postuetan, konfiantza denean meritu bakarra, konfiantza ere berehala hausten dela eta konfiantza parametro ez egokietan ere askotan interpretatu egiten dela eta orain ez asko, EITBn egon da halako adibiderik.
Beraz, hori da guk proposatzen duguna momentuz, zeren hemen esanda arazo bat dagoela. Esaten zuen Unzalu jaunak "revisión a fondo" eta gu ere horretan ados gaude, uste dugu gizartean ere gero eta ahots gehiago altxatzen ari direla EITBren kezka agertzen dutenak, eta horri da erantzun behar dioguna.
Konstatazio bat da, audientzien gaia beherakada nabarmena pairatzen ari da telebistetan batik bat. ETB1eko ikusle kopurua oso urria izaten ari da, eta gaude zuzendaritzak ere jada ez ote duen ETB2ren anaia pobre bezala erabiltzen. Ikusle erdaldunen lehenestea printzipio bilakatu da, inoiz baino kopuru handiagoa dagoenean euskara ulertzen duena.
Sindikatuak, lan politika, pertsonal politika negargarriaz ari zaigu ohartarazten, baina baita ildo informatiboaz ere. Horri guztiari erantzun egin behar diogu eta uste dugu horri erantzungo dion hausnarketa bat abian jartzea ezinbestekoa dela, Legebiltzar honetan batzorde berezi bat horretarako eratu genuen, eta uste dugu horretan, gizartearekin batera, jendartearekin batera, zuzendaritzak berak ere parte hartu behar duen eztabaida bat zabaldu egin behar dela egoera kezkagarri honi iraulketa bat ematen hasteko.
Eztabaida guzti hori pendiente dagoenean, guk hemen jarraitu dezakegu inora eramaten ez gaituzten eztabaidetan murgilduak. Gaurkoak ere borondate oneko adierazpenetatik harago ez dirudi askotarako emango duenik. Saiatu gara gure zuzenketan albistegi zein ildo editorialari dagokionez informazioaren ekoizpenari hobeto esanda, gure ustetan erabat okerra den prozedura bat zuzentzen. Baina badirudi beste alderdiek nahiago izan dutela azalean geratu, eta azal horretan geratzetik eratorritako zuzenketa jada guztiok ezagutzen dugu.
Besterik ez, eskerrik asko.